Demand-driven programme provisioning at a public FET College in the Western Cape : case study of the West Coast FET College
Jooste-Mokgethi, Osma Thandiwe (2013-03)
AFRIKAANSE OPSOMMING: Die demokratiese Suid-Afrikaanse Regering, wat in 1994 ingehuldig is, het die behoefte aan intermediêre vaardighede om die groei van die ekonomie en die van die hoë werkloosheidssyfer te verlig, geïdentifiseer. Verdere Onderwys en Opleiding Kolleges (VOOKS) is na 1994 totstand gebring deur die samesmelting van 152 voormalige Tegniese kolleges tot 50 VOOKS. Die funksie van die Verdere Onderwys en Opleiding Kolleges was om intermediêre vaardighede aan die jeug, vrouens en Suid-Afrikaners in diens of werkloos, te verskaf. Die Suid-Afrikaanse Regering het ´n aantal strategieë, wette en beleidsrigtings aangeneem om die kolleges te ondersteun en om die aanvraag-gedrewe intermediêre vaardigheidsprogramme te implementeer wat dan die vaardigheidsgaping sou vernou en die groei van die ekonomie sou bevorder. Hierdie beleidsrigting beoog om te verseker dat vaardighede wat by die Kolleges aangebied word, belyn is met die industrie as ook om te verseker dat die kollege programme benodig word in die werksplek. Die studie is gemik daarop om hierdie belyning te ondersoek en te evalueer hoe vakleerlinge in die laaste stadium van hulle ambagsopleiding vaar, en voldoen aan die eise van die werksplek. ´n Aantal strategieë wat deur verskillende lande gebruik word, om hulle eie opvoedingsstelsels te ontwikkel, word bespreek. Die bespreking verwys na hoe ambagsopvoeding ´n toevoeging tot vaardigheidsontwikkeling kan verseker en wat die impak daarvan op die groei van die ekonomie het. ´n Alomvattende beleid en ´n wetsraamwerk, wat Hoër OpvoedingsInstansies en die Verdere Onderwys en Opleiding Kolleges beheer en ondersteun, word verskaf. Die studie is ontwerp om te bepaal of die sweis vakleerlinge van die kollege, volgens die werksplek personeel en -bestuur en belanghebbende liggame, toepaslik toegerus en bevoeg is met ambagsvaardighede en kennis om die pligte van die werksplek uit te voer. Die evaluering en analise van die data, afgelei van die terugvoering van die onderhoude en vraelyste, word weergegee en voledig bespreek. Die resultate stel die navorser in staat om tot die gevolgtrekking te kom dat die evaluering van vakleerling-werksverrigting by die werksplek merkbare insig tot die vraag hoe ambagsopleiding en kennis by die Weskus VOOK aan die eise van die werksplek voldoen. Gevolgtrekkings en aanbevelings word aangebied.
Please refer to this item in SUNScholar by using the following persistent URL: http://hdl.handle.net/10019.1/80178